ลักษณะของผลิตภัณฑ์หรือบริการ

ลักษณะรายได้ของบริษัท

พิจารณาจากโครงสร้างของรายได้ของบริษัทฯ
พบว่าลักษณะรายได้ของบริษัทได้จำแนกไว้ตามกลุ่มของผลิตภัณฑ์ เป็น 4 กลุ่ม ได้แก่
กลุ่มพลาสติกฟิล์ม, กลุ่มบริการการพิมพ์(รวมงานพิมพ์ฉลากกาว), กลุ่มหลอดลามิเนต, และกลุ่มอื่น
ๆ

ในการดำเนินธุรกิจของบริษัทฯ ได้กำหนดกลยุทธ์ขององค์กร (Corporate Strategy)
ที่ทำธุรกิจอย่างระมัดระวัง กระจายความเสี่ยง (Diversify Risk)
ในการดำเนินธุรกิจไม่ให้พึ่งพาอยู่ที่กลุ่มผลิตภัณฑ์ใดกลุ่มหนึ่งเท่านั้น
เนื่องจากการทำกำไรของผลิตภัณฑ์แต่ละกลุ่มไม่เหมือนกันและวงจรชีวิตผลิตภัณฑ์ (Product Life
Cycle) ก็มีความแตกต่างกัน ในการกระจายความเสี่ยงในกลุ่มผลิตภัณฑ์นี้
หากผลิตภัณฑ์บางชนิดอยู่ในช่วงอายุในขั้นเจริญเติบโตเต็มที่ (Maturity Stage)
เป็นขั้นที่อัตราการเพิ่มขึ้นของยอดขายเริ่มลดลงและเข้าสู่จุดอิ่มตัว บริษัทฯ
ได้ปรับกลยุทธ์โดยพยายามลดต้นทุนให้ต่ำลง และเตรียมหาผลิตภัณฑ์ใหม่ ๆ เข้ามาทดแทน
และถ้ามีผลิตภัณฑ์บางชนิดเริ่มเข้าสู่ช่วงอายุในขั้นตกต่ำ (Decline Stage)
เป็นขั้นที่ยอดขายและกำไรของสินค้าลดลง บริษัทฯ ก็ปรับกลยุทธ์ให้สอดคล้อง
โดยการมุ่งเน้นไปยังลูกค้าที่มีความเชื่อมั่นในชื่อเสียงของบริษัท
ในขณะเดียวกันก็มีผลิตภัณฑ์ตัวอื่นเข้ามาพยุงรายได้ของบริษัทฯ
มิให้ผันแปรตามวงจรชีวิตผลิตภัณฑ์มากนัก

จากช่วง 2-3
ปีที่ผ่านมาบริษัทฯได้ตระหนักถึงการเปลี่ยนแปลงได้กำหนดแนวทางเพื่อปรับโครงสร้างรายได้ที่สำคัญดังนี้

1)ในส่วนกลุ่มผลิตภัณฑ์หลอดลามิเนตที่จะมีผลกระทบจากการย้ายฐานการผลิตไปต่างประเทศ
ซึ่งบริษัทฯก็ได้กำหนดแนวทางรองรับสถานการณ์ไว้เป็นลำดับ
โดยส่วนหนึ่งได้ตามไปร่วมลงทุนในบริษัทร่วมเพื่อผลิตและจำหน่ายผลิตภัณฑ์ดังกล่าว
และก็จะดำเนินการปรับและหากลุ่มลูกค้าต่างๆในประเทศต่อไป

2) เป็นส่วนหนึ่งที่บริษัทฯได้ให้ความสนใจมากขึ้นมาเป็นลำดับ ซึ่งก็ได้มีการทดสอบ
การสร้างความพร้อมและการเรียนรู้มาโดยตลอดคือการเข้าสู่ธุรกิจการให้บริการและจัดจำหน่ายผลิตภัณฑ์ที่มิได้ผลิตเอง
จะเห็นได้จากการเป็นตัวแทนจำหน่ายฟิล์ม DUPONT มากว่า 5 ปี เป็นต้น ซึ่งจากจำนวนผลิตภัณฑ์
และมูลค่าการจำหน่ายปัจจุบันมีสัดส่วนที่มีความสำคัญมากขึ้นเป็นลำดับ
โดยคาดว่าจะมีส่วนสำคัญที่จะมีส่วนในการทำรายได้ และช่วยในการประสาน
สนับสนุนและสอดแทรกในกำหนดกลยุทธ์การทำธุรกิจทั้งในระยะสั้นและยาวของบริษัทฯต่อไป

ลักษณะผลิตภัณฑ์หรือบริการและลูกค้าของบริษัท

บริษัท ไทย โอ พี. พี. จำกัด (มหาชน) ดำเนินธุรกิจอยู่ในด้านอุตสาหกรรมบรรจุภัณฑ์
(Packaging) และการพิมพ์ที่เกี่ยวกับอุตสาหกรรมบรรจุภัณฑ์ (Printing) โดยมีรายละเอียดดังนี้

1. กลุ่มผลิตภัณฑ์ฟิล์ม คือ ผลิตภัณฑ์ที่ใช้ในอุตสาหกรรมบรรจุภัณฑ์ ทั้งด้าน Consumer Product
และ Industrial Product ทั้งที่ผลิตเองและไม่ผลิตเอง ผลิตภัณฑ์ที่สำคัญประกอบด้วย

- O.P.P. Film (Oriented Polypropylene Film)

บริษัท ไทย โอ. พี. พี. จำกัด ( มหาชน) เริ่มจากการผลิต OPP Film ซึ่งเป็น Plastic
Film ที่ใช้เป็นวัตถุดิบในการหีบห่อและบรรจุภัณฑ์ และใช้กันมากในอุตสาหกรรมอุปโภคบริโภค
ส่วนหนึ่งได้จำหน่ายให้กับ โรงงานยาสูบ เพื่อห่อซองบุหรี่ เป็นต้น

- CAST FILM

ในปี 2536 ทางบริษัทฯ ได้เพิ่มเครื่องผลิต Cast Film
ซึ่งเป็นพลาสติกฟิล์มที่ใช้เป็นส่วนประกอบของ Flexible Packaging
ซึ่งใช้ในการทำซองขนมขบเคี้ยว และซองบะหมี่ Cast Film ที่ บริษัทฯ ผลิตนั้นจะเป็น
Multilayer Film คือเนื้อฟิล์มจะประกอบด้วยชนิด Plastic
ต่างกันออกไปในแต่ละชั้นฟิล์มที่ผลิตได้จะเป็นประเภท CPP, Metallized CPP, LLDPE เป็นต้น

โดยปัจจุบันจากที่มีการดำเนินการมาเป็นลำดับ ในปี 2544
บริษัทฯได้ดำเนินการให้บริการและขายผลิตภัณฑ์ที่ไม่ได้ผลิตเองอย่างจริงจัง เสริมทีมการตลาด
วางระบบต่างๆเพื่อความพร้อมรองรับสินค้าที่ผลิตภายในประเทศและที่จะนำเข้า
ซึ่งจะจัดอยู่ในกลุ่มผลิตภัณฑ์ฟิล์ม

2. กลุ่มบริการการพิมพ์(รวมงานพิมพ์ฉลากกาว )

-การพิมพ์บน Plastic Film ทั่วไป ซึ่งนำไปใช้ทำเป็นซองอ่อน หรือ Flexible Packaging
สำหรับบรรจุผลิตภัณฑ์อาหาร หรือผงซักฟอก เป็นต้น พิมพ์โดยใช้ระบบ Gravure ซึ่งลูกค้าส่วนใหญ่
คือ บริษัทที่เป็นผู้ผลิตและผู้จัดจำหน่ายสินค้าอุปโภคบริโภครายใหญ่ในประเทศ เช่น บริษัท ยูนิลีเวอร์
ไทย โฮลดิ้งส์ จำกัด

-การพิมพ์ฉลากกาว (สติกเกอร์) พลาสติก หรือกระดาษแบบม้วน
สำหรับใช้เป็นฉลากของผลิตภัณฑ์เพื่อติดบนบรรจุภัณฑ์ด้วยเครื่องอัตโนมัติ แบ่งได้เป็น 2 ระบบ คือ
ระบบ Roto-Letterpress และ ระบบ Silk Screen
ซึ่งลูกค้าส่วนใหญ่เป็นกลุ่มอุตสาหกรรมเดียวกันหรือใกล้เคียงกับกลุ่มลูกค้าการพิมพ์บนพลาสติกฟิล์ม

การพิมพ์ระบบ Roto- Letterpress มีคุณสมบัติโดดเด่นดังนี้

1.  สามารถเคลือบด้วย UV Varnish ให้ความมันวาว และป้องกันรอยขีดข่วน

2.  สามารถพิมพ์ได้ทั้งด้านหน้าและด้านหลังบนกาวสำหรับการใช้งาน 2 ด้าน

3.  สามารถพิมพ์เป็นม้วนต่อเนื่อง เหมาะกับการติดด้วยเครื่องและด้วยมือ

4.  สามารถพิมพ์ได้เกือบทุกผิววัสดุ เช่น กระดาษ, พลาสติก, Foil, Metallized Film

5.  มีระบบ Corona Treatment เพื่อความติดแน่นคงทนของสี

6.  ใช้ระบบ UV Curing ทำให้สีแห้งเร็ว คมชัด ไม่เลอะ

7.  สามารถพิมพ์สีได้สูงสุดถึง 10 สี

ระบบ Silk Screen มีคุณสมบัติเด่นดังนี้

1. ลงหมึกพิมพ์ได้หนากว่าระบบอื่น

2. ลักษณะตัวพิมพ์นูนสวยงาม เพิ่มความโดดเด่นให้ผลิตภัณฑ์

3. ตัวอักษรแม้จะเล็กมาก ก็มีความคมชัด สีไม่เลอะ

ปัจจุบันการให้บริการงานพิมพ์ของผลิตภัณฑ์งานพิมพ์ฉลากกาว(สติกเกอร์)
มุ่งเน้นการให้บริการงานแก่ลูกค้าที่ต้องการงานพิมพ์ฉลากกาวสำหรับบรรจุภัณฑ์หรืองานพิมพ์ฉลากกาว(สติกเกอร์)หน้าแคบ
(หน้ากว้างสูงสุด 280 มิลลิเมตร) ด้วยระบบการพิมพ์แบบเลตเตอร์เพลส (Letterpress)
ผสมผสานกับระบบซิลสกรีน (Silkscreen)
ซึ่งสามารถพิมพ์บนวัตถุดิบงานพิมพ์ฉลากกาว(สติกเกอร์)ได้ทุกชนิด เช่น กระดาษ, PVC, PP, PE,
PET ฯลฯ โดยบริษัทฯให้บริการงานได้ทั้งในรูปแบบม้วนและแบบแผ่น
ด้วยเครื่องจักรที่หลากหลายและเทคโนโลยีอันทันสมัย
ที่เครื่องพิมพ์สามารถรองรับงานพิมพ์ได้แทบทุกรูปแบบเช่น

-   สามารถพิมพ์งานได้ถึง 9 สีในขั้นตอนเดียว

-   สามารถพิมพ์ผสมผสานระหว่างระบบ Letterpress และ Silkscreen
    เพื่องานที่ต้องการความคมชัดและสีสันสวยงาม

-   สามารถพิมพ์ด้านกาวได้ถึง 3 สี เพื่อการใช้งานสำหรับการออกแบบที่ทันสมัย

-   สามารถพิมพ์งานประกบ 2 ชั้น สำหรับงานลักษณะพิเศษที่ต้องการความสวยงามทั้ง 2
    ด้านของสิ่งพิมพ์

-   สามารถปั้มเงินหรือทอง บนสิ่งพิมพ์ได้อย่างไม่จำกัดพื้นที่และรูปแบบ

-   สามารถเพิ่มความสวยงามและป้องกันการขีดข่วน เสียดสี
    ด้วยการเคลือบผิวสิ่งพิมพ์ได้หลายรูปแบบ ไม่ว่าจะเป็นการอาบวานิช หรือการเคลือบฟิล์ม
    ทั้งชนิดเงาวาวและด้าน

  โดยที่บริษัทฯสามารถผลิตงานที่มีจำนวนการวิ่งทั้งระยะกลาง และระยะยาวได้อย่างมีประสิทธิภาพ
  เพื่อ

ตอบสนองความต้องการของลูกค้าอย่างไม่มีขีดจำกัด

3. กลุ่มหลอดลามิเนต

ผลิตจากการนำแผ่นพลาสติก LLDPE พิมพ์และเคลือบอลูมิเนียมฟอยล์มาเคลือบติดกันเพื่อทำเป็นหลอด
ใช้สำหรับบรรจุยาสีฟัน หลอดสำหรับใส่ผลิตภัณฑ์เครื่องสำอาง เช่น โฟมล้างหน้า ซึ่งลูกค้าส่วนใหญ่
คือ บริษัทที่เป็นผู้ผลิตและผู้จัดจำหน่ายสินค้าอุปโภคบริโภครายใหญ่ในประเทศ

4. กลุ่มอื่น ๆ คือ ธุรกิจที่ดำเนินงานสนับสนุนผลิตภัณฑ์หลัก
การเสาะหาผลิตภัณฑ์ใหม่ๆเพื่อหาผลิตภัณฑ์ดาวรุ่ง ตลอดจน สินค้าเบ็ดเตล็ด อื่น ๆ บางตัว

ผลิตภัณฑ์ฟิล์มหด Clysar ในฐานะผู้แทนจำหน่าย
ปัจจุบันจะจัดอยู่ในส่วนบริการและผลิตภัณฑ์ที่ไม่ได้ผลิตเอง กลุ่มผลิตภัณฑ์ฟิลม์
(เดิมเคยจัดอยู่ในกลุ่มอื่นๆ) ซึ่งในปี 2540 บริษัทฯได้รับสิทธิเป็นผู้จัดจำหน่ายฟิล์มหด Clysar
จากบริษัท Dupont สหรัฐอเมริกา แต่เพียงผู้เดียวในประเทศไทย
โดยฟิล์มหดชนิดนี้นำเข้าโดยตรงจากสหรัฐอเมริกา ดำเนินขั้นตอนการสั่งซื้อผ่าน บริษัท Dupont (
Thailand) จำกัด อายุของสัญญาการจัดจำหน่าย เริ่มต้นเมื่อปี 2540 และได้ต่อสัญญาแล้วจนถึงปี
2546 และคาดว่าจะมีการตกลงต่อสัญญาร่วมกันตามสถานการณ์ในขณะนั้น
ซึ่งขึ้นอยู่กับปัจจัยที่เอื้อต่อผลประโยชน์ของทั้งสองฝ่าย

การผลิตหรือการจัดหาผลิตภัณฑ์เพื่อจำหน่าย

 ปัจจุบันบริษัท ไทย โอ.พี.พี. จำกัด (มหาชน) มีโรงงานตั้งอยู่ที่

1.  119 หมู่ 4 นิคมอุตสาหกรรมลาดกระบัง ถ. ฉลองกรุง แขวงลำปลาทิว เขตลาดกระบัง
    กรุงเทพฯ โทร. 023260928-30 โดยทำการผลิตในกลุ่มผลิตภัณฑ์พลาสติกฟิล์ม
    และกลุ่มผลิตภัณฑ์อื่น ๆ

2.  85/2 หมู่ 1 นิคมอุตสาหกรรมเวล์โกรว์ ต.หอมศีล เขตบางปะกง จ. ฉะเชิงเทรา
    โดยทำการผลิตในกลุ่มผลิตภัณฑ์หลอดลามิเนต โทร. 038-522130-3

3.  2234/3-4 ถนน จันทน์ ช่องนนทรี ยานนาวา กรุงเทพ 10120
    โดยทำการผลิตงานพิมพ์ฉลากกาว (สติกเกอร์) โทร. 026781051-5, 022854940

4.  3706/1 ซอยประดู่ เขตบางคอแหลม จ.กรุงเทพฯ
    โดยทำการรับจ้างพิมพ์ผลิตภัณฑ์ในกลุ่มบริการการพิมพ์ โทร 022945696

(1) กำลังการผลิตและปริมาณกำลังการผลิตจริง

กำลังการผลิตเต็มที่ 2544 2543 2542

ผลิตฟิล์ม ( ตัน) 4,200 4,200 4,200

การพิมพ์ (SQM) 2,475 2,025 1,350

หลอดลามิเนต (ล้านหน่วย) 103 103 90

(เวลาทำงาน 24 ชั่วโมง/วัน : 300 วัน/ปี)

ปริมาณการผลิตจริง 2544 2543 2542

ผลิตฟิล์ม (ตัน) 3,081 2,970 2,736

การพิมพ์ (SQM) 1,300 1,250 1,180

หลอดลามิเนต (ล้านหน่วย) 90.3 90 87

การใช้กำลังการผลิต (%) 2544 2543 2542

ผลิตฟิล์ม 73.36 % 70.71 % 65.14 %

อัตราเพิ่ม(ลด)ของปริมาณการผลิต ( %) 2.65 % 5.57 % 10.69 %

การพิมพ์ 52.53 % 61.73 % 87.41 %

อัตราเพิ่ม(ลด)ของปริมาณการผลิต ( %) (9.2) % (25.68) % 2.22 % หลอดลามิเนต 87.67
% 87.38 % 84.47 %

อัตราเพิ่ม(ลด)ของปริมาณการผลิต ( %) 0.29 % 2.91 % (13.33) %

จำนวนกะที่ผลิต 2544 2543 2542

ผลิตฟิล์ม กะที่ผลิตได้ 3 กะ 3 กะ 3 กะ

กะที่ผลิตจริง 3 กะ 3 กะ 3 กะ

การพิมพ์ กะที่ผลิตได้ 3 กะ 3 กะ 3 กะ

กะที่ผลิตจริง 2 กะ 2 กะ 2 กะ

หลอดลามิเนต กะที่ผลิตได้ 3 กะ 3 กะ 3 กะ

กะที่ผลิตจริง 3 กะ 3 กะ 3 กะ

หมายเหตุ 1. เดิมการคำนวณหน่วยของการบริการการพิมพ์จำนวนเป็นตัน เปลี่ยนมาเป็น SQM
(ความยาว)แทน

เพื่อความ เหมาะสม

2. 1 กะ ต่อ 8 ชั่วโมง

(2) วัตถุดิบ และผู้จำหน่ายวัตถุดิบ

วัตถุดิบ

วัตถุดิบที่ใช้ในการผลิตสินค้าหลักของบริษัทฯ นั้น สามารถแบ่งออกเป็น 2 ประเภท ดังต่อไปนี้

+-----------------+---------------+--------------+-------------------+
| ประเภท          | จำนวนผู้จำหน่าย  | อัตราส่วนที่ซื้อ   | % ต้นทุนการผลิต      |
|                 | วัตถุดิบให้กับบริษัท |              |                   |
|                 |               | (ในปท :      |                   |
|                 |               | ต่างปท)       |                   |
+-----------------+---------------+--------------+-------------------+
| Year            | 2544 / 2543 / | 2544 / 2543  | 2544 / 2543 /     |
|                 | 2542          | / 2542       | 2542              |
+-----------------+---------------+--------------+-------------------+
| เม็ดพลาสติก PP    | 9 / 16 / 14   | 90:10 /      | 80-86% / 75-80 %  |
| และ PE          |               | 83:17 /      | / 80-85 %         |
|                 |               | 48:52        |                   |
+-----------------+---------------+--------------+-------------------+
| งานพิมพ์ฉล        | 12 / 7 / 7    | 92:8 / 100:0 | 80-90% / 55-60% / |
| ากกาว(สติกเกอร์)) |               | / 91:9       | 80 %              |
+-----------------+---------------+--------------+-------------------+

จากตารางจะเห็นได้ว่าในส่วนของวัตถุดิบจำพวกเม็ดพลาสติก PP และ PE
ทางบริษัทได้พึ่งพิงการนำเข้าจากต่างประเทศ
ซึ่งในปัจจุบันบริษัทสามารถหาแหล่งวัตถุดิบจากแหล่งภายในประเทศได้บางส่วน
จึงทำให้ยอดการนำเข้าวัตถุดิบจากต่างประเทศลดลงเหลือ 10 %
การหาแหล่งวัตถุดิบจากแหล่งภายในประเทศได้ดังกล่าว
ถือได้ว่าเป็นแนวทางที่ดีต่อการควบคุมต้นทุนผลิต และความเสี่ยงของบริษัทฯ
จากการแปรผันทางเงินตราต่างประเทศได้

ส่วนในเรื่องของแหล่งวัตถุดิบในประเทศ บริษัทฯ
มิได้พึ่งพิงการซื้อวัตถุดิบจากผู้จำหน่ายแต่เพียงรายเดียวและมิได้มีสัญญาหรือข้อผูกมัดการซื้อวัตถุดิบในอนาคต
ด้วยเหตุนี้จึงทำให้บริษัทฯ สามารถต่อรองการซื้อขายกับผู้จำหน่ายวัตถุดิบรายอื่น ๆ
ได้หากมีการเปลี่ยนแปลงในราคาวัตถุดิบของผู้จำหน่ายแห่งใดแห่งหนึ่ง

ในปี 2545 สัดส่วนการนำเข้าวัตถุดิบน่าจะอยู่ในช่วงประมาณ 10
เปอร์เซนต์และคาดว่าจะลดลงเป็นลำดับในปีต่อ ๆ ไป ตามนโยบายของบริษัทฯ
เพื่อลดการพึ่งพาการนำเข้าจากต่างประเทศ

วัสดุที่นำมาใช้ทดแทนวัตถุดิบ : บริษัทฯ
ได้ติดตามและศึกษาความเป็นไปได้ที่จะหาวัสดุที่นำมาใช้ทดแทนวัตถุดิบที่ต้องนำเข้ามาจากต่างประเทศ
ซึ่งได้เปลี่ยนสูตรผสมเม็ดพลาสติกได้สำเร็จ สำหรับฟิล์มบางประเภท
โดยใช้วัตถุดิบที่ผลิตได้ในประเทศไทย สำหรับกลุ่มหลอดลามิเนต
การพัฒนาทางเทคโนโลยีของบริษัทฯ ทำให้บริษัทฯ สามารถผลิตหลอดที่ใช้ Aluminium Foil
ที่บางลง ซึ่งสามารถลดต้นทุนในการผลิตได้ อีกทั้งยังเป็นผลดีต่อลูกค้า

การเปลี่ยนแปลงเทคโนโลยีต่อการใช้วัตถุดิบ : ไม่มี

ผู้จำหน่าย

จากตารางข้างต้นพบว่า มีผู้จำหน่ายวัตถุดิบให้บริษัทฯ หลายราย โดย เม็ดพลาสติก
มีผู้จำหน่ายให้บริษัทประมาณ 9 ราย และสำหรับงานพิมพ์ฉลากกาว(สติกเกอร์)
มีผู้จำหน่ายให้บริษัทฯ ประมาณ 12 รายที่ต่างไปจากปี 2543
ซึ่งส่วนหนึ่งเป็นการเปลี่ยนแปลงของการจัดระบบจัดซื้อทั้งในส่วนฐานข้อมูลที่มีการจัดเก็บฐานข้อมูล
มีการเชื่อมต่อระหว่างฝ่ายผลิตและคลังวัตถุดิบกับฝ่ายจัดซื้อ
การจัดระบบการจัดซื้อให้มีกระบวนการจัดฐานข้อมูลเพื่อช่วยตัดสินใจและแยกแยะจัดกลุ่มงานให้ชัดเจนมากขึ้น

ผู้จำหน่ายรายที่บริษัทฯ ซื้อวัตถุดิบเฉลี่ยมากกว่า 10%
ของการซื้อวัตถุดิบทั้งหมดมาจากแหล่งต่างประเทศ ที่ติดต่อกับบริษัทในช่วง 3 ปีที่ผ่านมา
ซึ่งปริมาณซื้อเฉลี่ย ดังนี้

1. Itochu Plastics, Singapore ประมาณ 400-420 ตัน/ปี

2. Borealis Polymers NV , Belgium ประมาณ 150-170 ตัน/ปี

3. Exxon Mobil , Singapore ประมาณ 70-78 ตัน/ปี

สัดส่วนการซื้อวัตถุดิบจากผู้จำหน่าย 3 รายดังกล่าวนี้ ในช่วง 3
ปีที่ผ่านมามีสัดส่วนที่ใกล้เคียงกันเป็นปกติ โดยผันแปรตามความต้องการวัตถุดิบของบริษัทฯ
ช่วงเวลาในการสั่งซื้อ และระดับคุณภาพของวัตถุดิบที่ต้องการ ซึ่งแนวโน้มในอนาคตบริษัทฯ
ยังคงซื้อวัตถุดิบจากผู้จำหน่ายรายดังกล่าว ซึ่งก็ได้รับการตอบรับเป็นอย่างดีเช่นกัน

ความสัมพันธ์กับผู้จำหน่าย 3 รายดังกล่าว เป็นความสัมพันธ์ในทางธุรกิจโดยปกติ
ที่ตั้งอยู่บนพื้นฐานความยุติธรรม ความซื่อสัตย์ และผลประโยชน์ร่วมกัน
ถ้าหากมีเหตุให้เกิดการสูญเสียผู้จำหน่าย 3 รายนี้ ซึ่งมีความเป็นไปได้น้อยมาก
เพราะมั่นใจจากสายสัมพันธ์ทางธุรกิจระหว่างกันที่มีมายาวนาน ก็อาจส่งผลกระทบต่อบริษัทฯ ได้บ้าง
แต่ก็จะเป็นเพียงระยะสั้น ๆ เนื่องมาจากในปัจจุบันบริษัทมีแหล่งวัตถุดิบจากผู้จำหน่ายถึง 12
รายด้วยกัน รวมทั้ง ผู้จำหน่ายเม็ดพลาสติกในตลาดโลกยังมีมาก / หลายราย

สาระสำคัญสัญญากับผู้จำหน่ายวัตถุดิบ : ไม่มี

(3) ขั้นตอนและเทคโนโลยีในการผลิต

ในส่วนของขั้นตอนการผลิตผลิตภัณฑ์ชนิดต่าง ๆ สามารถอธิบาย โดยสรุปแยกตามผลิตภัณฑ์ได้ดังนี้

ก) การผลิตพลาสติกฟิล์ม

- Polypropylene (O.P.P. Film)

ในการผลิตจะใช้เม็ดพลาสติก Polypropylene Resin ชนิดพิเศษที่มีสาร Additives
ผสมอยู่แล้ว
ซึ่งเม็ดพลาสติกเหล่านี้จะผ่านการอบให้แห้งและคลุกเคล้ากันด้วยดีก่อนจะถูกส่งเข้าเครื่องฉีดพลาสติก
ซึ่งจะหลอมพลาสติกให้อ่อนตัว จากนั้นจึงถูกฉีดออกที่แม่แบบ (Die)
ซึ่งจะได้พลาสติกออกมาเป็นรูปทรงกระบอกกลม (Tube) ตามแม่แบบ Tube
นี้จะถูกทำให้เย็นโดยผ่านลงในน้ำ และถูกตรึงด้วยลูกกลิ้งขึ้นสู่หอสูง หลังจากนั้น Tube
จะถูกให้ความร้อนเพื่อให้พลาสติกนุ่มง่ายต่อการดึงและเป่าให้เป็นลูกโป่ง
ซึ่งฟิล์มจะถูกดึงยืดให้บางลงไปถึงความหนาที่ต้องการ
หลังจากนั้นฟิล์มจะผ่านการอบในเตาอบเพื่อให้ฟิล์มหดตัวและอยู่ในสภาพที่ต้องการ และผ่าออกเป็น 2
แผ่น แผ่นฟิล์มนั้นจะผ่านการยิงประจุไฟฟ้า เพื่อให้แผ่นฟิล์มมีคุณสมบัติที่จะผนึกติดกันได้
แผ่นฟิล์มจะถูกม้วนเข้าเป็นม้วนใหญ่ หลังจากแผ่นฟิล์มเต็มม้วนแล้ว
ก็จะนำออกจากเครื่องเข้าอบในห้องบ่มเป็นระยะเวลาหนึ่งวัน
การอบเพื่อให้แผ่นฟิล์มมีความลื่นและคงสภาพได้นาน เมื่ออบได้ที่แล้ว
จะนำฟิล์มออกจากห้องบ่มมาเก็บไว้ที่อุณหภูมิปกติและทิ้งให้เย็นจากนั้นจึงนำไปผ่าให้ได้ขนาดและความยาวตามต้องการ
และบรรจุนำส่งลูกค้าต่อไป

- CAST FILM

ในการผลิต Cast Film นั้น ขั้นตอนการผลิต
จะเริ่มจากการดูดเม็ดพลาสติกแต่ละชนิดที่ใช้ในการผลิตเข้าไปบนภาชนะ เก็บเม็ด (HOPPER)
ของเครื่องฉีด (EXTRUDER) แต่ละตัว หลังจากนั้นเม็ดพลาสติกจะไหลเข้า EXTRUDER แต่ละตัว
และถูกทำให้ร้อนขึ้น พร้อมกับการบดอัดโดย SCREW ใน EXTRUDER
จนกระทั่งเม็ดพลาสติกที่หลอมเหลวนี้จะถูกอัดให้ไหลออกมาเป็นแผ่นบาง ๆ
ซึ่งจะไหลลงไปสัมผัสผิวลูกกลิ้งน้ำเย็น แผ่นพลาสติกเหลวจะเย็นลง และ SET ตัวเป็นแผ่นฟิล์มทันที
แผ่นฟิล์มจะถูกร้อยผ่านชุดลูกกลิ้งต่าง ๆ
ซึ่งเทคนิคการผลิตในส่วนนี้จะทำให้ได้ฟิล์มที่มีความหนาตามความต้องการพร้อมทั้งมีความหนาที่กระจายไปทั่วอย่างสม่ำเสมอ
นอกจากนี้ก็มีการปรับสภาพผิวให้ดีขึ้นอีกด้วย หลังจากนั้นฟิล์มจะถูกส่งไปเข้าชุดเก็บม้วน ( WINDER)
เป็นการเก็บขั้นตอนการผลิตฟิล์ม ซึ่งขั้นตอนต่าง ๆ ขั้นต้น จะเป็นขั้นตอนคล้ายคลึงกันในการผลิตฟิล์ม
STRETCH FILM, CPP-FILM, MCPP-FILM, LLDPE จะต่างกันก็เพียงแต่การตั้งค่าอุณหภูมิ
ความหนา เท่านั้น

ข ) กลุ่มบริการการพิมพ์รวมงานพิมพ์ฉลากกาว(สติกเกอร์)

- การพิมพ์ฉลากกาว(สติกเกอร์)

ขั้นตอนที่ 1
การเตรียมแม่พิมพ์โดยการนำแผ่นฟิล์มของแต่ละสีนำไปถ่ายลงบนเพลทพลาสติกชนิดไนล่อนตามขนาดงานนั้นจากนั้นนำเพลทที่ได้นำไปติดกับลูกกลิ้ง
โดยขนาดของลูกกลิ้ง จะเปลี่ยนไปตามขนาดของแต่ละงาน

ขั้นตอนที่ 2 การพิมพ์และไดคัท นำลูกกลิ้งที่ติดเพลทไว้แล้ว
นำใปติดตั้งใส่ลงไปในช่องใส่หมึกพิมพ์ของแต่ละสีเพื่อเตรียมปรับตั้งตำแหน่งและโทนสีให้ตรงตามความต้องการและมาตรฐานของลูกค้าเป็นเกณฑ์
หลังจากนั้นให้ทำการเปิดเครื่องวิ่งตามปกติ ในขณะเดียวกันนั้นยังสามารถตัดเป็นดวง (Die-Cut)
ตามขนาดและความต้องการของลูกค้าโดยเครื่องตัด (Die-Cut)

ขั้นตอนที่ 3 การผ่ากรอคัท
จะทำเป็นขั้นตอนสุดท้ายก่อนนำฉลากงานพิมพ์ฉลากกาว(สติกเกอร์)นำส่งลูกค้า
โดยจะแยกเป็นลักษณะม้วนหรือตัดเป็นแผ่น โดยขึ้นอยู่กับลักษณะการใช้งานของแต่ละลูกค้าเป็นสำคัญ

เนื่องจากแนวโน้มทางการตลาดจะขยายตัวเพิ่มขึ้นบริษัทฯ
จึงมีนโยบายในการเพิ่มเครื่องจักรและบุคลากร เพื่อรองรับต่องานบริการการพิมพ์ฉลากกาว
(สติกเกอร์) มาโดยตลอด

ค ) หลอดลามิเนท

นำแผ่นฟิล์มพลาสติกหลายชั้นที่เคลือบติดกับ Aluminum Foil
ที่พิมพ์เสร็จแล้วและผ่านการผ่าเป็นม้วนที่มีขนาดเท่ากับความกว้างของหลอดยาสีฟันมาเข้าเครื่องทำหลอดยาสีฟัน
เพื่อขึ้นเป็นรูปหลอด ตามขนาดเส้นผ่าศูนย์กลางที่ต้องการแล้ว
เชื่อมแนวหลอดด้วยกระแสไฟฟ้าความถี่สูง และทับแนวที่เชื่อมด้วยลูกกลิ้งน้ำเย็น
เสร็จแล้วจะผ่านไปสวมบ่าหลอด จากนั้นจะผ่านไปเชื่อมบ่าหลอดด้วยกระแสไฟฟ้าความถี่สูง
หลอดที่ผ่านการเชื่อมบ่าหลอดแล้วจะผ่านไปส่วนที่หมุนฝาจุกเปิดอีกครั้งหนึ่ง
เสร็จแล้วจะเก็บหลอดที่ปิดฝาจุกแล้วเข้ากล่อง เพื่อส่งลูกค้าต่อไป

การพิมพ์งานหลอดลามิเนท

ขั้นตอนที่ 1 การเตรียมแม่พิมพ์
โดยการนำแผ่นฟิล์มของแต่ละสีที่ได้จัดเตรียมไว้แล้วนำไปถ่ายลงบนเพลทพลาสติกชนิดไนล่อนตามขนาดของงานนั้น
จากนั้นจึงทำการติดเพลทที่ได้ถ่ายฟิล์มเรียบร้อยแล้วนำไปติดกับลูกกลิ้งด้วยแผ่นกาว 2
หน้าชนิดพิเศษโดยขนาดของลูกกลิ้งจะเปลี่ยนไปตามขนาดของแต่ละงาน

ขั้นตอนที่ 2 การพิมพ์ หลังจากเตรียมลูกกลิ้งเป็นที่เรียบร้อยแล้วจึงนำลูกกลิ้งที่ติดเพลทไว้แล้ว
นำไปติดตั้งใส่ลงในช่องใส่หมึกพิมพ์ของแต่ละสีเพื่อเตรียมปรับตั้งตำแหน่งและโทนสีให้ตรงตามความต้องการและมาตรฐานของลูกค้าเป็นเกณฑ์
หลังจากปรับตั้งสีได้เป็นที่เรียบร้อยแล้วจีงทำการเปิดเครื่องวิ่งพิมพ์ม้วนงานไปตามปกติ
จึงนำม้วนงานไปขึ้นรูปหลอดต่อไป

ความเพียงพอของเครื่องจักร บุคลากร เทคโนโลยี
และความจำเป็นในการปรับปรุงเครื่องจักรต่อการแข่งขัน

จากประเภทธุรกิจของบริษัท ที่เป็นลักษณะเฉพาะ Niche Market
ประกอบกับภาวะธุรกิจที่ต้องเผชิญกับคู่แข่งขันทั้งในประเทศ และนอกประเทศจึงทำให้การพัฒนา
เทคโนโลยีการผลิตต้องทันสมัยและก้าวไปข้างหน้าตลอดเวลา
ฉะนั้นความสำเร็จของการผลิตของบริษัทขึ้นอยู่กับองค์ประกอบที่สำคัญ คือ
เครื่องจักรที่สามารถผลิตได้เต็มกำลัง เทคนิคการผลิตที่ทันสมัย และบุคลากรที่มีความชำนาญ
(Skill) ในด้านเทคนิคอย่างลึกซึ้ง
และในขณะเดียวกันก็ต้องศึกษาติดตามและคาดการณ์ในความต้องการของลูกค้า
ทั้งในด้านปริมาณและประเภทของผลิตภัณฑ์อยู่ตลอดเวลา

ตลอดเวลาที่ผ่านมา จากที่บริษัทมีนโยบายการลงทุนอย่างระมัดระวัง
บริษัทมีนโยบายต่อความเพียงของเครื่องจักร บุคลากร เทคโนโลยี
และความจำเป็นในการปรับปรุงเครื่องจักรต่อการแข่งขัน เป็น 3 ระดับดังนี้

1.  ระดับให้ความสำคัญสูงสุด จะเป็นผลิตภัณฑ์
    ที่บริษัทมีความชำนาญและมีความมั่นใจก็จะจัดการลงทุนทั้งในด้านการผลิต การพัฒนาผลิตภัณฑ์
    และจำนวนบุคลากรเป็นอันดับแรกเพื่อให้บริษัทสามารถเป็นผู้นำได้ตลอดเวลา

2.  ระดับให้ความสำคัญ จะให้ความสำคัญในการลงทุนให้สามารถแข่งขันได้ทัดเทียมกับคู่แข่งขัน

3.  ระดับปกติ การจัดลำดับความสำคัญในส่วนนี้
    จะจัดให้เพียงพอเพื่อสามารถขายผลิตภัณฑ์ให้กับลูกค้าได้ต่อเนื่อง

ดังนั้น สำหรับปัญหาเรื่องการลงทุนในเครื่องจักรซึ่งต้องใช้เงินลงทุนนั้น
สัดส่วนโครงสร้างเงินทุนของบริษัทมีไว้รองรับอย่างเพียงพอ ส่วนบุคลากรที่มีคุณภาพ
บริษัทสนใจที่จะนำเข้ามาร่วมงานกับบริษัทอย่างต่อเนื่อง
แต่อย่างไรก็ตามองค์กรการศึกษาภายในประเทศ
ยังไม่สามารถผลิตบุคลากรได้ทันต่อความต้องการของตลาดแรงงานด้านนี้

ความสามารถ ความจำเป็น และค่าใช้จ่ายในการปรับเครื่องจักรให้แข่งขันได้

บริษัทฯ ได้จัดสรรงบประมาณส่วนหนึ่ง ในการปรับปรุงเครื่องผลิตหลอดลามิเนท
เพื่อเพิ่มประสิทธิภาพการผลิต ให้สามารถใช้ Web ที่บางลงได้ (ซึ่งเป็นผลมาจากการใช้
Aluminium Foil ที่บางลง) และได้เปลี่ยนเครื่องฉีดฝาจุกหลอดลามิเนท จากแบบ Hot-Runner
เป็น Cold-Runner ซึ่งเป็นการทำให้จุกที่ฉีดออกมามีคุณภาพที่ดีขึ้นการสูญเสียน้อยลง
เพื่อเพิ่มศักยภาพทางการแข่งขันในเรื่องราคา

สำหรับผลิตภัณฑ์ฉลากกาว (สติกเกอร์) จากเดิมที่บริษัทฯได้มี ระบบ Silk Screen Unit
ที่สามารถพิมพ์ตัวนูนบนฉลากกาว(สติกเกอร์) ได้อย่างคมชัด
สร้างความแปลกใหม่ให้กับตลาดฉลากกาวแล้ว
บริษัทฯยังได้ซื้อเครื่องจักรตัวใหม่เข้ามาเสริมในปีที่ผ่านมา
ซึ่งมีความยืดหยุ่นและสามารถพิมพ์ได้หลายระบบในเครื่องเดียวกัน
อีกทั้งมีกำลังการผลิตและความแม่นยำสูง เหมาะสำหรับงานที่ต้องการคุณภาพ

สัญญาลิขสิทธิ์เทคโนโลยี

ตามที่บริษัทฯ เคยมีสัญญาซื้อลิขสิทธิ์เทคโนโลยี จากสหรัฐอเมริกา ในการผลิต OPP Film
ปัจจุบันสัญญานี้ได้สิ้นสุดลงแล้ว บริษัทฯ ยังคงใช้เทคโนโลยีเดิมในการผลิตอยู่
ส่วนการผลิตผลิตภัณฑ์อื่นนั้น ทางบริษัท ฯ ก็ได้มีการพัฒนาเทคโนโลยีขึ้นมาเองบางส่วน
นอกเหนือจากการจ้างที่ปรึกษา และซื้อเทคนิคการผลิตใหม่ๆ เป็นครั้งคราว ตลอดจนบริษัทฯ
ได้ส่งเสริมการศึกษาค้นคว้าและสนับสนุนให้ใช้ฟิล์มที่มีคุณสมบัติพิเศษ ไม่ทำลายสิ่งแวดล้อม เช่น
ฟิล์มหด ชนิด Polyolefin แทนฟิล์ม PVC เป็นต้น

(4.) ผลกระทบต่อสิ่งแวดล้อม

ผลกระทบจากกระบวนการผลิตและวัสดุเหลือใช้

ด้วยเทคโนโลยีและกระบวนการผลิตอันทันสมัยที่ใช้ในการผลิต
ประกอบกับการที่โรงงานทั้งสองแห่งของบริษัทฯ ตั้งอยู่ในเขตนิคมอุตสาหกรรม ซึ่งทางนิคมฯ
มีกระบวนการบำบัดของเสียที่ถูกต้องตามกฎของกระทรวงอุตสาหกรรม
นอกจากนั้นเม็ดพลาสติกที่ใช้ในการผลิตฟิล์มของบริษัทฯ ไม่ใช่เม็ด PVC
จึงไม่ทำลายสิ่งแวดล้อมในขบวนการผลิต
ส่วนฟิล์มที่ใช้แล้วหรือเศษฟิล์มที่เหลือจากการผลิตยังสามารถนำกลับมา Recycle
ผลิตเป็นสินค้าพลาสติกอื่น ๆ ได้ซึ่งช่วยในการลดปริมาณขยะ ที่จะกระทบต่อสิ่งแวดล้อม

การควบคุมโดยหน่วยงานของรัฐ

บริษัทฯ ได้ดำเนินการผลิตเป็นไปตามกระบวนการที่ถูกต้องตามกฎของกระทรวงอุตสาหกรรม
และด้วยสำนึกในหน้าที่ที่ดี จึงไม่อยู่ในข่ายที่ถูกควบคุมโดยหน่วยงานของรัฐเป็นกรณีพิเศษแต่อย่างใด

การดำเนินการของบริษัทฯ เพื่อลดผลกระทบ

ตามที่ได้กล่าวข้างต้น บริษัทฯได้เลือกใช้วัตถุดิบ ได้แก่ เม็ดพลาสติก ที่ไม่ใช่เม็ด PVC
และนำฟิล์มที่ใช้แล้วหรือเศษฟิล์มที่เหลือจากการผลิต นำกลับมา Recycle ใหม่
ทำให้มีส่วนในการลดมลพิษผลกระทบต่อสิ่งแวดล้อมได้

ผลการปฏิบัติจริงเปรียบเทียบอัตราสูงสุดตามกฎหมาย

บริษัทฯ ได้ดำเนินการตามกระบวนการที่ถูกต้องตามกฎกระทรวงอุตสาหกรรม ที่ได้กำหนดไว้

ประวัติการกระทำผิดและแนวทางแก้ไข : ไม่มี

การตลาด

(1) กลยุทธ์ทางการตลาด และการจัดจำหน่าย และลักษณะของลูกค้า

ก. พลาสติกฟิล์ม

ลูกค้าเป้าหมายหลักของบริษัทฯ สำหรับฟิล์ม OPP, CPP, Metallized, Multilayer, LLDPE
คือ ผู้ผลิตสินค้าอุปโภค บริโภค บริษัทฯ
จึงมุ่งเน้นการขายตรงเนื่องจากความต้องการและการใช้งานของลูกค้าแต่ละรายแตกต่างกันออกไป

กลยุทธ์ทางการตลาดและจุดเด่นดังต่อไปนี้สามารถทำให้บริษัทยังคงความเป็นผู้นำในอุตสาหกรรมได้ 1.
บริษัทฯมีทีมขายที่มีประสบการณ์ และได้รับการอบรมเกี่ยวกับคุณสมบัติของฟิล์มแต่ละชนิด เพื่อให้
สามารถแนะนำการใช้งานที่เหมาะสมแก่ลูกค้าได้

2. บริษัทฯ เน้นเรื่องการบริการที่ดี ตรงต่อเวลา รวมถึงความสัมพันธ์ที่ดีต่อลูกค้า

3. บริษัทฯ เน้นในเรื่องคุณภาพของลูกค้า เพื่อให้สินค้าที่ผลิตมีคุณภาพเป็นไปตามมาตรฐาน
และเป็นที่ พึงพอใจของลูกค้า

4.  บริษัทฯ มีความรู้ ความชำนาญ และมีประสบการณ์
    ในเรื่องเกี่ยวกับเทคนิคการผลิตและการจำหน่าย

  ฟิล์ม

5. บริษัทฯ มีอุปกรณ์การผลิต ตลอดจนเทคโนโลยีที่ทันสมัย

ส่วนนโยบายการตั้งราคา บริษัทฯ มีวิธีการกำหนดราคาแบบ Mark Up On Cost โดยทางบริษัทฯ
จะทราบถึงต้นทุนการผลิต แล้วนำกำไรที่บริษัทตั้งเป้าไว้นำมาบวกเข้าไป ผลลัพธ์ที่ได้จึงใช้เป็นราคา
แต่บริษัทก็ยังคงใช้นโยบายราคาที่สามารถแข่งขันกับผู้ผผลิตรายอื่นในตลาดได้ การทำ Bench
marking กับคู่แข่งพร้อมทั้งดู Demand และ Supply ในตลาด
แล้วนำมาเป็นแนวทางในการกำหนดราคาผลิตภัณฑ์ของบริษัท

บริษัทฯได้เน้นแผนการเพิ่มเติมให้สามารถคาดหวังได้ชัดเจนมากขึ้นทั้งในส่วนลูกหนี้ต่างจังหวัดและต่างประเทศ
ซึ่งในส่วนตลาดต่างจังหวัดนั้นจะมีผลิตภัณฑ์หลักคือ ฟิล์มยืด/หด
ส่วนตลาดต่างประเทศคือผลิตภัณฑ์ฟิล์มหด
และจะมีความคล่องตัวมากขึ้นในการทำตลาดกับสินค้าที่ไม่ได้ผลิตเองที่ไม่ต้องรอและแก้ไขปัญหาต่างๆในกระบวนการผลิต
และหากปริมาณการขายสูงมากขึ้นก็จะคุ้มกับการลงทุนในการทำตลาดด้านนี้ที่ไม่ต้องผลิตเอง

ข. กลุ่มบริการการพิมพ์รวมงานพิมพ์ฉลากกาว(สติกเกอร์)

ลูกค้าเป้าหมายคือ ลูกค้าที่ผลิตสินค้าอุปโภค บริโภค
ซึ่งบริษัทยังคงใช้ระบบขายตรงโดยทีมงานที่มีประสบการณ์ มีความรู้
ความเข้าใจในตัวผลิตภัณฑ์เป็นอย่างดี ซึ่งกลยุทธ์ทางการตลาดที่สำคัญของบริษัทฯ คือ
งานพิมพ์ที่มีความสะดวกรวดเร็วและมีคุณภาพสูง ตลอดจนงานที่มีความหลากหลาย สวยงาม ปราณีต
ในตัวผลิตภัณฑ์ที่นำสู่ตลาด ประกอบกับบริษัทฯ เป็นที่ไว้วางใจของลูกค้า
เนื่องจากความมีชื่อเสียงในด้านการพิมพ์ของบริษัทฯ นอกจากนี้ความสัมพันธ์ระหว่างลูกค้ากับบริษัทฯ
ก็เป็นไปด้วยดี โดยบริษัทฯ ได้เสนอบริการให้ลูกค้าในแง่การให้คำปรึกษาต่าง ๆ อาทิ การเสนอ
Packaging ที่เหมาะสม ในกรณีที่เป็นผลิตภัณฑ์ใหม่ หรือการเลือกใช้วัสดุ
และวิธีในการพิมพ์ให้เหมาะกับงาน

นโยบายการตั้งราคาของงานพิมพ์ฉลากกาว(สติกเกอร์) เนื่องจากเป็นงานที่มีความประณีต
คุณภาพสูง การตั้งราคาของงานแต่ละชิ้นจึงขึ้นอยู่กับความยากง่ายในขบวนการผลิต

จุดเด่นจุดด้อยด้านการพิมพ์ฉลากกาว (สติกเกอร์)

จุดเด่น

1.เนื่องจากบริษัทมีความสัมพันธ์อันแนบแน่นและยาวนานกับผู้ผลิตเครื่องจักรอุปกรณ์ที่ใช้ในกระบวนการผลิต
ทำให้บริษัทฯ เป็นผู้บุกเบิกในผลิตภัณฑ์ด้านการพิมพ์ฉลากกาว(สติกเกอร์)

2. มีความพร้อมทั้งในด้านกำลังการผลิต และเทคโนโลยีที่ทันสมัย พร้อมทีมงานที่มีประสพการณ์

จุดด้อย

เนื่องจากเครื่องจักรของบริษัทฯมีคุณภาพสูงจึงไม่สามารถตอบสนองคำสั่งซื้อของลูกค้าที่มีคำสั่งซื้อปริมาณน้อยได้จึงทำให้บริษัทฯสูญเสียรายได้ในส่วนนี้
และไม่มีบุคลากรที่มีความสามารถมากพอ

ค. หลอดลามิเนต

สำหรับสินค้าประเภทนี้ ทางบริษัทฯ
มุ่งเน้นช่องทางการจำหน่ายโดยการขายตรงให้กับผู้ผลิตยาสีฟันรายใหญ่ในประเทศ นั่นคือ บริษัท
ยูนิลีเวอร์ไทยโฮลดิ้งส์ จำกัด ส่วนกลยุทธ์การตลาดนั้น บริษัทฯมีปัจจัยเด่นหลายประการ เช่น
คุณภาพของสินค้า การบริการที่ตรงต่อเวลา ประสิทธิผลในการผลิต และราคาจำหน่าย

ในเรื่องของนโยบายการตั้งราคา เนื่องจากทางบริษัทลูกค้า
จะมีการปริมาณการสั่งซื้อเป็นปริมาณที่มาก ซึ่งทำให้มีอำนาจในการต่อรองราคากับทางบริษัทฯได้
ดังนั้น ราคาที่ทางบริษัทฯ เสนอขายจึงเป็นราคาที่ค่อนข้างต่ำ ทำให้กำไร/หลอด ต่ำ แต่ทางบริษัทฯ
ยังคงสามารถทำกำไรจากขนาดของปริมาณการผลิตที่มีจำนวนมากได้

ง. อื่น ๆ

เพื่อให้บริการ สนับสนุนกับกลุ่มลูกค้าได้ครบวงจร
มีความหลากหลายในการทำธุรกิจตลอดจนมีความคล่องตัว
เพื่อหาสินค้าดาวรุ่งดวงใหม่และยืดหยุ่นตามความจำเป็นในโครงสร้างรายได้ทั้งในระยะสั้นและยาว
จึงเป็นนโยบายให้มีกลุ่มธุรกิจนี้ขึ้น โครงสร้างลูกค้าส่วนใหญ่ ก็จะเป็นกลุ่มลูกค้าเดิม
และมีกลุ่มลูกค้าใหม่ตามความจำเป็นและสถานการณ์

(2) การจำหน่ายและช่องการจำหน่าย

การจำหน่าย : บริษัทใช้ช่องทางการจำหน่ายโดยวิธี การจำหน่ายตรง (Direct Sale) ทั้ง 4
กลุ่มผลิตภัณฑ์หลักโดยทีมขายของบริษัทเอง สำหรับกลุ่มพลาสติกฟิล์ม
มีฟิล์มบางชนิดใช้วิธีการยื่นซองประมูลราคาแข่งขัน

(3) ลักษณะของลูกค้า

ลักษณะของลูกค้าและความสัมพันธ์

ทั้ง 4 กลุ่มผลิตภัณฑ์หลักของบริษัทฯ มีลักษณะลูกค้าใกล้เคียงกัน ดังนี้

1.  กลุ่มลูกค้าของกลุ่มพลาสติกฟิล์ม คือ ผู้ผลิตสินค้าอุปโภค บริโภค
    ที่ต้องการนำฟิล์มไปบรรจุหีบห่อบรรจุภัณฑ์ ส่วนหนึ่งได้จำหน่ายให้กับโรงงานยาสูบ
    ความสัมพันธ์กับลูกค้าในกลุ่มนี้เป็นความสัมพันธ์กันในทางธุรกิจที่อยู่บนพื้นฐานที่ทำการค้าด้วยความยุติธรรม
    และรักษาผลประโยชน์ร่วมกัน ซึ่งมีสายสัมพันธ์ทางธุรกิจร่วมกันมานาน

2.  กลุ่มลูกค้าของกลุ่มบริการการพิมพ์รวมงานพิมพ์ฉลากกาว(สติกเกอร์) คือ
    บริษัทที่เป็นผู้ผลิตและผู้จัดจำหน่ายสินค้าอุปโภคบริโภครายใหญ่ในประเทศ เช่น บริษัท
    ยูนิลีเวอร์ ไทย โฮลดิ้งส์ จำกัด
    ความสัมพันธ์กับลูกค้าในกลุ่มนี้เป็นความสัมพันธ์กันในทางธุรกิจที่อยู่บนพื้นฐานที่ทำการค้าด้วยความยุติธรรม
    และรักษาผลประโยชน์ร่วมกัน ซึ่งมีสายสัมพันธ์ทางธุรกิจร่วมกันมานาน

3.  กลุ่มลูกค้าของ กลุ่มหลอดลามิเนต คือ
    บริษัทที่เป็นผู้ผลิตและผู้จัดจำหน่ายยาสีฟันรายใหญ่ในประเทศ
    ความสัมพันธ์กับลูกค้าในกลุ่มนี้เป็นความสัมพันธ์กันในทางธุรกิจที่อยู่บนพื้นฐานที่ทำการค้าด้วยความยุติธรรม
    และรักษาผลประโยชน์ร่วมกัน ซึ่งมีสายสัมพันธ์ทางธุรกิจร่วมกันมานาน

4.  กลุ่มอื่น ๆ คือ บริษัทที่เป็นผู้ผลิตและผู้จัดจำหน่ายสินค้าอุปโภคบริโภคในประเทศ

สัดส่วนการขายให้ลูกค้า 10 รายใหญ่ในช่วง 3 ปีที่ผ่านมา มีดังนี้

  ---------------------- --------------- ----------------- ---------------
  ลูกค้า 10 รายใหญ่         2544            2543              2542

  สัดส่วนเป็นเปอร์เซนต์ /     64 %            70 %              77 %
  ยอดขาย                                                   
  ---------------------- --------------- ----------------- ---------------

ขาย/จะขายให้รายใด > 30% 3 ปี ติดต่อกันและผลกระทบหากสูญเสียลูกค้าดังกล่าว

เนื่องจากกลยุทธ์ขององค์กร (Corporate Strategy)
มุ่งดำเนินธุรกิจอย่างระมัดระวังที่มุ่งกระจายความเสี่ยง (Diversify Risk)
ลดการพึ่งพาในกลุ่มธุรกิจกลุ่มใดกลุ่มหนึ่งเท่านั้น ซึ่งสอดคล้องกับกลยุทธ์ทางการตลาด (Marketing
Strategy) ที่กระจายฐานของลูกค้า เมื่อเทียบสัดส่วนแล้วจึงไม่มีการขายให้ลูกค้ารายใด > 30%
3 ปีติดต่อกัน

(4) งานที่ยังไม่ส่งมอบ

เนื่องจากการประกอบธุรกิจของบริษัทฯ มิได้มีลักษณะเป็นโครงการ หรือชิ้นงาน
ที่ใช้เวลายาวนานในการส่งมอบสินค้า
ประกอบกับงานส่วนใหญ่เป็นการผลิตสินค้าและจำหน่ายผลิตภัณฑ์ตามจำนวนสั่งจากกลุ่มอุตสาหกรรม
ดังนั้น ณ วันสิ้นงวดบัญชีปี 2544 ทางบริษัทฯ จึงยังคงมีงานค้างส่งตามใบสั่งผลิตของลูกค้า
ซึ่งแต่ละใบสั่งผลิตจะใช้ช่วงเวลาในการผลิตไม่เกิน 1 เดือนเป็นอย่างมาก

สิทธิพิเศษในการประกอบธุรกิจ

(1) บัตรส่งเสริมการลงทุน
บริษัทฯได้รับสิทธิประโยชน์ในการส่งเสริมการลงทุนตามพระราชบัญญัติส่งเสริมการลงทุน พ.ศ.
2520 จำนวน 2 ฉบับ ในกิจการผลิตหลอดลามิเนต ประเภท 6.12
การผลิตผลิตภัณฑ์พลาสติกหรือเคลือบด้วยพลาสติก ดังตารางต่อไปนี้

+----------------------------------------------+-----------+-----------+
| สิทธิประโยชน์ที่ได้รับ                              | บัตรส่งเสริม | บัตรส่งเสริม |
|                                              | เลขที่      | เลขที่      |
|                                              |           |           |
|                                              | 5         | 701       |
|                                              | 8038/2541 | 9/ย./2539 |
|                                              |           |           |
|                                              | (2-1      |           |
|                                              | 207/2538) |           |
+----------------------------------------------+-----------+-----------+
| ม. 25                                        | /         | /         |
| นำเข้าคนต่างด้าวซึ่งเป                            |           |           |
| ็นช่างฝีมือได้ตามจำนวนและระยะเวลาที่กรรมการเห็นสมควร |           |           |
+----------------------------------------------+-----------+-----------+
| ม. 26                                        | /         | /         |
| ให้คนต่างด้าวทำงานเฉพาะตำแหน่ง                   |           |           |
| ได้ตามจำนวนและระยะเวลาที่คณะกรรมการให้ความเห็นชอบ |           |           |
+----------------------------------------------+-----------+-----------+
| ม. 28                                        | /         | N/A       |
| ได้รับยกเว้นอากรขาเข้าเครื่องจักรตามที่คณะกรรมการอนุมัติ |           |           |
+----------------------------------------------+-----------+-----------+
| ม. 31                                        | /         | /         |
| ได้รับยกเว้นภาษีเงินได้นิติบุคค                       |           |           |
| ลสำหรับกำไรสุทธิจากการประกอบกิจการที่ได้รับการส่งเสริม |           |           |
| 7 ปี นับแต่วันที่เริ่มมีรายได้จากการประกอบการ          |           |           |
|                                              |           |           |
| กรณีขาดทุนในระหว่างเวลาที่ได้รับยกเว้นภาษีเงินได้นิติบุคคล |           |           |
| สามารถนำไปหักออก                              |           |           |
| จากกำไรสุทธิที่เกิดขึ้นภายหลังระยะเวลาที่ได้รับยกเว้นภาษีฯ |           |           |
| มีกำหนดไม่เกิน 5 ปี นับแต่วันพ้นกำหนดเวลานั้น          |           |           |
| โดยจะเลือกหักจากกำไรสุทธิของปีใดปีหนึ่งหรือหลายปีก็ได้   |           |           |
+----------------------------------------------+-----------+-----------+
| ม. 34                                        | /         | /         |
| ให้ได้รับยกเว้นไม่ต้องนำเงิน                        |           |           |
| ปันผลจากกิจการที่ได้รับการส่งเสริมซึ่งได้รับยกเว้นภาษีเงินฯ |           |           |
| ตาม ม. 31                                    |           |           |
| ไปรวมคำนวณเพื่อเสียภาษีเ                         |           |           |
| งินได้ตลอดระยะเวลาที่ผู้ได้รับการส่งเสริมได้รับยกเว้นภาษีฯ |           |           |
| นั้น                                           |           |           |
+----------------------------------------------+-----------+-----------+
| ม.35(2)ได้รับลดหย่อนภาษีฯสำหรับกำไรสุทธิในอัตราร้อยละ | /         | N/A       |
| 50 ของอัตราปกติมีกำหนด 5 ปี                      |           |           |
| นับจากวันที่พ้นกำหนดระยะเวลาตาม ม. 31 วรรค 1      |           |           |
+----------------------------------------------+-----------+-----------+
| ม. 36 (1)                                    | /         | N/A       |
| ได้รับยกเว้นอากรขาเข้าสำหรับวัตถุดิบแ                |           |           |
| ละวัสดุที่นำเข้าจากต่างประเทศเพื่อใช้ในการผลิตเพื่อส่งออก |           |           |
| ระยะเวลา 1 ปี นับแต่วันนำเข้าครั้งแรก               |           |           |
+----------------------------------------------+-----------+-----------+
| ม. 36 (4)                                    | /         | N/A       |
| ได้รับอนุญาตให้หักเงินได้พึงประเมินเป็นจำนวนเท่ากับร้อยละ |           |           |
| 5                                            |           |           |
| ของรายได้ที่เพิ่มขึ้นจากปีก่อนจากการส่งออกเป็นระยะเวลา  |           |           |
| 10 ปี นับแต่วันที่มีรายได้จากการประกอบกิจการนั้น        |           |           |
| ทั้งนี้รายได้จากการส่งออกของปีนั้น ๆ                  |           |           |
| จ                                            |           |           |
| ะต้องไม่ต่ำกว่ารายได้จากการส่งออกเฉลี่ยของสามปีย้อนหลัง |           |           |
| ยกเว้นสองปีแรก                                 |           |           |
+----------------------------------------------+-----------+-----------+
| ม.37ให้ได้รับอนุญาตให้นำ                          | /         | /         |
| หรือส่งเงินออกนอกราชอาณาจักรเป็นเงินตราต่างประเทศได้ |           |           |
+----------------------------------------------+-----------+-----------+

บัตรส่งเสริมการลงทุนที่บริษัทฯได้รับในปี 2542 เลขที่ 1210/2542 มีสิทธิประโยชน์โดยสรุปคือ

ตามมาตรา 25, 26, 28, 34, 36(1), 37, และมาตรา 36(2) คือ
ให้ได้รับยกเว้นอากรขาเข้าสำหรับของที่ผู้ได้รับการส่งเสริมนำเข้ามาเพื่อส่งกลับออกไปเป็นระยะเวลา
1 ปีนับแต่วันที่นำเข้าครั้งแรก

(2) สิทธิอื่น -

(3) ข้อจำกัดในการประกอบธุรกิจ -